Document ID: 32014D0018

POLITIKAS UN DROŠĪBAS KOMITEJAS LĒMUMSEUCAP SAHEL NIGER/1/2014
(2014. gada 14. janvāris),
ar ko pagarina Eiropas Savienības KDAP misijas Nigērā (EUCAP Sahel Niger) vadītāja pilnvaru termiņu
(2014/18/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. panta trešo daļu,
ņemot vērā Padomes Lēmumu 2012/392/KĀDP (2012. gada 16. jūlijs) par Eiropas Savienības KDAP misiju Nigērā (EUCAP Sahel Niger) (1),
tā kā:
(1)
Ievērojot Lēmuma 2012/392/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus, lai īstenotu Eiropas Savienības KDAP misijas Nigērā (EUCAP Sahel Niger) politisko kontroli un stratēģisko vadību, tostarp lēmumu iecelt misijas vadītāju.
(2)
PDK 2013. gada 12. novembrī pieņēma Lēmumu EUCAP SAHEL Niger/2/2013 (2), ar ko par EUCAP SAHEL Niger misijas vadītāju ad interim no 2013. gada 1. novembra līdz 31. decembrim iecēla Filip DE CEUNINCK kungu.
(3)
2013. gada 5. decembrī Savienības Augstā pārstāve ārlietās un drošības politikas jautājumos ierosināja EUCAP SAHEL Niger misijas vadītāja pilnvaras Filip DE CEUNINCK kungam ad interim pagarināt no 2014. gada 1. janvāra līdz laikam, kad tiks iecelts jauns EUCAP SAHEL Niger misijas vadītājs,
IR PIEŅĒMUSI ŠO LĒMUMU.
1. pants
Ar šo Filip DE CEUNINCK kungam tiek pagarinātas Eiropas Savienības KDAP misijas Nigērā (EUCAP Sahel Niger) vadītāja pilnvaras līdz laikam, kad tiks iecelts jauns EUCAP Sahel Niger misijas vadītājs.
2. pants
Šis lēmums stājas spēkā tā pieņemšanas dienā.
To piemēro no 2014. gada 1. janvāra.
Briselē, 2014. gada 14. janvārī

Labels: 18
15